סימן יד הערה בגדר מעשר עני
קטגוריות: ש_ס / ח מעשר שני / מעשר שני - הרב אהרן שלוש

הערה בגדר מעשר עני

בירושלמי איתא שלשיטת רבי אליבא דב"ש רבעי חייב בחומש וביעור דילפי' ממע"ש אבל בשנה הרביעית אין דין חומש כיון שגם במע"ש אין חומש והקשה הירושלמי שהרי גם בשלישית ובששית אין מע"ש ותירץ דמ"מ נוהג מעשר עני.

וצ"ב מאי נפ"מ בזה הרי סו"ס לא נוהג מע"ש.

ולכאו' מבואר בזה שחיוב מעשר עני הוא מלתא דמע"ש והוא כתחליףף למע"ש, דהיינו שיש דין להפריש מעשר נוסף שהוא מעשר 'שני' ושזנים אבד"ה יש דין לאוכלו בירושלים ואילו בשנים ג"ו צריך ליתנו לעניים.

והכי מסתברא, דאל"כ מהו הטעם בזה שאם יש חיוב מעשר עני בשלישית ושישית שלא ינהג בהם ע"ש ואטו שתי ענינים אלו לא שייכים זל"ז אלא מסתבר דחד דינא הוא.

ויש להביא ראיה עצומה לזה, ממש"כ הטו"א בר"ה דף יד. שאם הפריש בשנה שלישית מעשר שני במקום מעשר עני יצא, והוכיח זאת ממש"כ הרמב"ם בפ"א ממע"ש שאם התערב מע"ש במע"ע מחצה על מחצה מפריש מעשר שני משום שהוא קודש ומע"ע הוא חול, וצ"ב שסו"ס הרי אינו מקיים דין מע"ע ומוכח שכשמפריש מע"ש מתקיים בזה ג"כ מע"ע. [והביאו שכ"כ החזון יחזקאל תוספתא תרומות פ"ד הי"א, ובהר צבי זרעים ח"א סי' מד אות ב, ובבכורי ארץ פאה פ"ז מ"ו, ועי' משפטי ארץ תרו"מ פי"ח אות טז].

ובתורת זרעים (ביכורים פ"ב מ"ו) כתב בנוסח אחר שבדין הפרשה למע"ש מתקיים בזה גם הפרשה למע"ע ואי"צ לעשות עוד מעשה הפרשה דבאותו דין מעשר יש חילוק מה דיניו אבל אינו דין מעשר אחר, וכתב שכוונת הרמב"ם שבאמת צריך ליתנו לעניים אבל אי"צ לעשות עוד מעשה הפרשה למע"ע.

אמנם עי' חזו"א מעשרות ס"ז סקכ"ה שלכאו' פליג ע"ז.

שו"ר בקה"י זרעים (ס"ס כט) שביאר כך בדברי הירושלמי, והוסיף לבאר שדין מעשר עני הוא הדוחה את המע"ש שמשום שא"א שיחולו שתי דיני מעשרות באותה שנה משו"ה נדחה דין מע"ש, והביא הוכחה לזה מהספרי ע"פ גירסת הגר"א עש"ה.

ועי רש"י עה"ת בפרשת כי תבוא שכתב וז"ל 'שנת המעשר, שנה שאין נוהג בה אלא מעשר אחדמשני מעשרות שנהגו בשתי שנים שלפניה, ששנה ראשונה ושניה של שמטה נוהג בהן מעשר ראשון כמו שנאמר כי תקחו מאת בני ישראל את המעשר ומעשר שני שנאמר ואכלת לפני ה' אלהיך מעשר דגנך תירושך ויצהרך הרי שתי מעשרות, ובא ולמדך כאן בשנה השלישית שאין נוהג מאותן שתי מעשרות אלא האחד, ואיזה זה מעשר ראשון ותחת מעשר שני יתן מעשר עני, שנאמר כאן ונתתה ללוי את אשר לו הרי מעשר ראשון לגר ליתום ולאלמנה זה מעשר עני'.

ולכאו' משמע מדבריו משמע שדין מעשר עני אינו נחשב כלל מכלל המעשרות מדכתב "ובא ולמדך כאן בשנה השלישית שאין נוהג מאותן שתי מעשרות אלא האחד". ומאידך יש משמעויות בדבריו שמע"ע נחשב כמו המעשר שני ודוק בדבריו.

ועי' חידושי הגרי"ד זבחים דף כט. ביסוד זה ובדברי הרמב"ם הנ"ל שהביא הטו"א.